程材

程材（），字良用，直隸徽州府歙縣岑山渡人，明朝政治人物，弘治丙辰進士。

 生平 
弘治五年（1492年）壬子科應天府鄉試第五十名，弘治九年（1496年）丙辰科會試第七十六名，三甲進士。初授福建汀州府推官，選授河南道監察御史。在諫垣一年，多有建白。正德元年（1506年）卒於官，年四十一《國朝獻徵錄·卷六十五》：王鏊，《河南道監察御史程君材墓志銘》：□宗皇帝御天下，憂憫元元，體貌大臣，而於臺諫尤所優假。於是言官多得盡言，而言之得體，剴切而可憚，婉曲而可思，明白而可以感動人主者，亦無幾人。若休寧程君良用，其所謂得進言之體者也。君諱材，初以進士授閩之汀州府推官。汀俗故號□獷，君至方毅明察，一時獄訟不之守而之推，守以是嗛之。巡按御史胡華入守，言每含怒以待。有囚法當流，胡欲寘之死，君據法以諍，胡曰：「我不知法耶？」胡怒亦甚，君辨不巳。久之，胡忽自悟曰：「推官言是也，不然幾誤殺一人。」後有大獄，必召君議；巡郡，必挾君以往，文事武備悉以委之，且舉君?八閩循吏之首，召授河南道監察御史，即上疏劾大臣貪耄者二人。時長憲者謂，試御史不得遽言事，不與實授，君亦不顧曰：「試御史獨非言官耶？」會考京職，給事中吳蕣、王葢被黜。二人葢嘗劾冢宰馬公者。君遂上疏言：「大臣，天子之腹心；言官，天子之耳目。任腹心而廢耳目，可乎？願留蕣、葢，黜臣等之緘默者。」未幾，又疏九庫出納之弊蠧政。?剗甲子秋，始實授御史，往福建清戎伍。至天津，值中貴進時鮮者，暴橫不法，□□□□□□□□□□□□安民生。至淮安，又上弘大綱，舉萬目以隆治體，任將帥以重邊防，謹謚議以昭公道，累數千言。今上初政，又上十事一曰：「君心，萬事之本；聖學，進修之本；朝廷，四方之本；部院，諸司之本；衣食，生民之本；禮樂，教化之本；賢才，致治之本；聽納，求諫之本；將帥，攻守之本；內治，外攘之本。」所歷地方災傷，又上奏曰：陛下登極之初，災異數見，願反身修德，信用忠賢，自宮闈以及百執事皆禁絕奢侈與逸遊戲玩之具與夫不正之人，無益之事可緩之賦一切罷去，皆人所難言者。又嘗薦人才，如王綸，可尚御藥；許進，宜本兵柄；陸完之勤廉，林俊之養素自重；陳茂烈、張詡、夏鍭，潘府之恬退，後多?名士。君自以裔出於程，而生於新安，故一意程朱之學，嘗曰：「今世人才之不逮古者，科目害之也。朝廷設科以取士，士由科目以進身，豈利祿之謂哉！」所至輒引諸生，講明性理之學，雖簿書樷遝，而手不釋卷。居大父母喪，不用僧尼道士，至今家以?法。時巡按缺員，君兼領其事，又兼查理文卷、軍器諸務填委，君殫精竭慮，遂以成疾。疾革，召所屬語之曰：「吾?言官，不能舉職，死有餘媿。死之日，其勿□賻賵，以重吾罪。古者冠帶不送死其?吾易深衣以殮。」時有族叔在浙西求一訣，君曰：「?謝吾叔，察院豈私見所耶？」叔大哭而去。時正德丙寅九月十七日也，年止四十有一。君修髯偉儀觀，抱負落落不凡，與張芝、戴銑?友，砥礪以名節，必欲追古人及之，不肯隨世碌碌以就功名。官內臺一年，所上十餘疏，疏皆當今急務非掇拾細故以塞責亦不?矯訐以求名□中道忽踠然跡其所樹立亦足襮白於天下，雖不□公卿未?不遇也假而位至卿相終老默默以□□今所得何如哉。。

事跡
程材在任汀州推官期間，執法嚴明，深得巡按御史胡華倚重。

程材任試御史期間，給事中吳蕣、王蓋被黜，程材抗疏。

曾推薦王綸、許進、林俊、陳茂烈、張詡、夏鍭等，多為名士。

家族
曾祖程仕良；祖父程永瑞；父程彥。母曹氏。重庆下。

参考文献

Category:明朝汀州府推官
Category:明朝河南道監察御史
C
Category:歙縣人
Category:岑山渡程氏